Kaxxa kwadra, tawwalija, miżbugħa ħamra jew sewda jew kaħla, mogħtija żejt jew lostru, ta' l-abjad, tal-ġewż jew tal-kewba…. L-aqwa li int ħanina għax tostor fik il-JIEN — il-jien kif jien — mgħobbi u mxekkel b'ġisem li jgħix irid bla rażan, maħqur minn xorti kiefra. int l-aħħar tama tiegħi, fik għad nistrieħ għal dejjem. — u ħbieb ta' ġewwa — għax waqt li n-nies tistmellni, hekk bħal ma omm tħaddan tarbija f'ġufha.